ANPC, în control la Dragonul Roșu: peste 70 de amenzi în valoare de 545.000 lei. Ce nereguli au găsit inspectorii
Inspectorii Autorității Naționale pentru Protecția Consumatorilor (ANPC), în colaborare cu ofițeri din cadrul Inspectoratului de Poliție Județean Ilfov, au desfășurat marți o acțiune de verificare a activității comerciale, condițiilor și serviciilor prestate de operatorii economici din incinta centrului comercial Dragonul Roșu. Au fost verificați 48 de operatori economici.